אגודת הנערות הגרמניות

הליגה לנשים גרמניות (בגרמנית: Bund Deutscher Mädel, בראשי תיבות: BdM) הייתה תנועת נוער משנית בתוך ההיטלר יוגנד. 
זו הייתה תנועת הנוער היחידה לבנות בגרמניה הנאצית. התלבושת אחידה של אגודת הנערות הגרמניות הייתה שמלה כחולה, חולצת מלחים לבנה ועניבה שחורה. 
עם כניעת גרמניה הנאצית ב-1945 הוצא הארגון מחוץ לחוק על ידי בעלות הברית.

היסטוריה

אגודת הנערות הגרמניות החלה לפעול בשנת 1920 תחת השם "אחוות הנשים של ההיטלר יוגנד" (Schwesternschaften der Hitler-Jugend). האגודה נוסדה מחדש בשנת 1930 בתור האגף השני בתוך ההיטלר יוגנד. תחילה, תנועת נוער זו לא משכה אחריה הרבה נערות וילדות עד ינואר 1933, בשנה זו עלה היטלר לשלטון וקבע שהשתתפות בתנועת נוער זו היא בגדר חובה. 
כדי להיכנס לאגודה היה על הנערה להיות גרמנייה אתנית, לא נשואה, ללא ילדים ובלי מחלות. נערות השתלבו בתנועת הנוער כבר מגיל 10. האגודה התנהלה ישירות על ידי מנהיג ההיטלר יוגנד באלדור פון שיראך עד יוני 1934, אז מונתה טרוּדֶה מור (Mohr) למנהלת אגודת הנערות הגרמניות (BDM-Reichsreferentin).
בשנת 1937 התבקשה מור להתפטר עקב נישואיה החדשים (שכן מנהיגי התנועה והחניכים נדרשו להיות רווקים ללא ילדים). במקומה מונתה יוטה רידיגר (Jutta Rüdiger), דוקטורית לפסיכולוגיה, וזו ניהלה את האגודה עד לפירוקה בשנת 1945.
בתחילה כללה האגודה שתי מחלקות, שהייתה חובה להשתתף בהן: הראשונה לבנות 10–14, והאחרת לבנות 14–18. 
בשנת 1939 הוקמה מחלקה שלישית, שנקראה "עבודה, אמונה ויופי" (Werk, Glaube und Schönheit), שהותאמה לגילאים 17–21 והייתה התנדבותית בלבד. מחלקה זו שימשה כאמצעי גישור בין אגודת הנערות הגרמניות לבין המפלגה הנאצית (רק מגיל 18 אפשר היה להתקבל למפלגה), וגם שימשה להכין את הנשים לנישואין, לשליטת הגבר בחיי היומיום ולקריירות עתידיות.
על פי האידאולוגיה המפלגתית, היה צורך להכין את הנשים לנישואין וללדת ילדים כשיגיעו לגיל שיוכלו לנהל משק בית, אך עדיין נודעה חשיבות גם להכנה לעבודות והשכלה.

הדרכה ופעילויות

אגודת הנערות הגרמניות למדה פולקלוריזם גרמני נאצי, מסורת גרמנית וחוגי ספורט (שחייה, אקרובטיקה, ריצות ועוד) כדי לאמן אותן לשמור על בריאות ואיכות חיים גבוהה, שתשרת אותן בחברה הגרמנית הנאצית, להיות רעיה, אמא ועקרת בית.
חשיבות ההקרבה העצמית למען גרמניה הנאצית הוטמנה היטב בקרב הנערות.
ברוב ימי השבוע האגודה עסקה בטיפוח החינוך הנאצי ובימי שבת הן עסקו באימוני ספורט למיניהם שעוסקים בפן המנטלי והן בפן הפיזי.
פעילויות אלו התרחשו במבנים הייחודיים למטרה זו, במבנים אלו העצימו את הפלולקלוריזם והמסורת הגרמנית הנאצית שכללה בתוך שירים ויצירות של אמנים גרמנים, תרבות, חגים ומועדים גרמנים וספורי גבורה של ההיטלר יוגנד.
באגודת הנערות הגרמניות הודגשה חשיבות רבה למניעת ערבוב בין גזעי ושמירת הטוהר של הגזע הארי.
ההיטלר יוגנד והאגודה לנערות גרמניות ראו חשיבות רבה לעזרה לזולת (לגרמנים ארים) ומימנו והפעילו חופשות סקי ומחנות קיץ למיניהם למשפחות עניות.
המחלקה הראשונה של הנערות (10-14) עסקו רק בתרומה לקהילה וגם בהעצמת המפלגה הנאצית.
"עבודה, אמונה ויופי" (Werk, Glaube und Schönheit) הציעה לימודים אקדמים בתחומים שונים כגון: כלכלת בית, עיצוב בגדים, ספרות, פיסול.

עיסוקים בזמן המלחמה

בפרוץ המלחמה תפקידן של הנערות באגודה היה שונה מתפקידם של הבנים בהיטלר-יוגנד שהיה ברובו להיכנס בין שורות הלוחמים ולסייע להם בלחימה כשהם מגיעים לגיל 18.
אגודת הנערות הגרמניות עזרה ללחימה בכל מיני אופנים, הנשים הצעירות עזרו בגיוס כספים כמו כך גם בגדים לחיילים בשדה הקרב, בנות בוגרות סייעו לבתי החולים בתוך אחיות שעזרו לפצועים בשדא הקרב וגם לשבוי מלחמה.
קבוצות רבות של מקהלות ותזמורות ביקרו חיילים פצועים בבתי החולים, קבוצות אחרות שלחו מתנות שי לחיילים בשדה הקרב.
כאשר ערים גרמניות הותקפו לקראת סוף המלחמה (מ-1943) גויסו נערות האגודה לחייל האוויר הגרמני בתור חיילות נ"מ (נגד מטוסים)
הבנות הבוגרות מהאגודה יחד עם הבנים מההיטלר יוגנד נשלחו לפולין לסייע לגרמניזציה, והיו אחראים להאיץ את תהליך גירוש הפולנים מבתיהם.
כאשר הפולנים עזבו את בתיהם הם אולצו להשאיר את רוב חפציהם למען הדיירים החדשים דהינו הבנות של האגודה והבנים של ההיטלר יוגנד .
לקראת סוף המלחמה חלק מהנערות הלוחמות מהאגודה הושארו יחד עם בני ההיטלר יוגנד בשדה הקרב וננטשו להלחם בתור קו ההגנה האחרון.

התפרקות

לאחר הפסד גרמניה במלחמת העולם השנייה בעלות הברית הטילו סנקציות, ביניהן סנקציה מס'2 "Kontrollratsgesetz" 
סנקציה זו מוציאה מהחוק את המפלגה הנאצית, וכל תתי הארגונים, במקביל כל הרכוש מוסדותיהם הוחרם.